9. การจัดการ

9.1 โครงสร้างการจัดการ

คณะกรรมการ

โครงสร้างกรรมการบริษัทประกอบด้วยคณะกรรมการจำนวน 5 ชุด ได้แก่ คณะกรรมการบริษัท
คณะกรรมการบริหาร คณะกรรมการตรวจสอบ คณะกรรมการพิจารณาค่าตอบแทน
และคณะกรรมการสรรหา

(1) คณะกรรมการบริษัท

  รายชื่อคณะกรรมการบริษัท

  ณ วันที่ 31 ธันวาคม 2543 คณะกรรมการบริษัท ประกอบด้วยกรรมการจำนวน 13 คน ดังนี้

ชื่อ ตำแหน่ง

1. นายวีระวัฒน์ ชลายน ^(/1) ประธานกรรมการ

2. นายสิทธิพร รัตโนภาส ^(/1) กรรมการ และกรรมการผู้จัดการ

3. นายชัยวัฒน์ วงศ์วัฒนศานต์ ^(/1) กรรมการ

4. นายสมหมาย ภาษี ^(/1) กรรมการ

5. นายเจมส์ ซีมัว ดิคสัน ลิชช์ ^(/1) กรรมการ

6. นายปีเตอร์ อัลเบิร์ต ลิตเติ้ลวู้ด ^(/1) กรรมการ

7. นายเคนเนทท์ วาเรน โอเบอร์ก ^(/1) กรรมการ

8. นายโทมัส วัตเตอร์ ^(/1) กรรมการ

9. นายเขียน วงศ์สุรีย์ ^(/1) กรรมการ

10. นายศิรินทร์ นิมมานเหมินท์ กรรมการอิสระ

11. นายบุญชัย จิวาลัย กรรมการอิสระ

12. คุณหญิงนงคราญ จันทนยิ่งยง กรรมการอิสระ

13. นายวรวิทย์ ขำขนิษฐ์ กรรมการอิสระ

^(/1) กรรมการผู้มีอำนาจลงนามผูกพันบริษัท

ขอบเขตอำนาจหน้าที่ของคณะกรรมการบริษัท

  คณะกรรมการมีอำนาจและหน้าที่จัดการบริษัทให้เป็นไปตามวัตถุประสงค์
  ข้อบังคับและมติที่ประชุมผู้ถือหุ้น เว้นแต่ในเรื่องที่กฎหมายกำหนดให้ต้องได้รับมติที่ประชุมผู้ถือหุ้น
  การทำรายการเกี่ยวโยงกัน
  และการซื้อหรือขายสินทรัพย์ที่สำคัญตามกฎเกณฑ์ของตลาดหลักทรัพย์แห่งประเทศไทย
  หรือตามที่หน่วยงานราชการอื่นๆกำหนด เป็นต้น
  ทั้งนี้คณะกรรมการอาจมอบหมายให้กรรมการคนหนึ่งหรือหลายคน
  หรือบุคคลอื่นใดปฏิบัติการอย่างหนึ่งอย่างใดแทนคณะกรรมการก็ได้ โดยสรุปอำนาจหน้าที่ที่สำคัญ
  ได้ดังนี้ คือ

1.  จัดให้มีการประชุมผู้ถือหุ้นเป็นการประชุมสามัญประจำปี ภายใน 4
    เดือนนับแต่วันสิ้นสุดของรอบปีบัญชีของบริษัท

2.  จัดให้มีการทำงบดุลและงบกำไรขาดทุน ณ วันสิ้นสุดของรอบปีบัญชีของบริษัท
    ซึ่งผู้สอบบัญชีตรวจสอบแล้ว เสนอต่อที่ประชุมผู้ถือหุ้น เพื่อพิจารณาอนุมัติ

3.  พิจารณาอนุมัติแผนปฏิบัติการและการจัดสรรงบประมาณประจำปีของบริษัท

4.  พิจารณาอนุมัติการเข้าร่วมลงทุนในโครงการใหม่ๆ ของบริษัท

5.  จัดให้มีการประชุมคณะกรรมการอย่างน้อย เดือนละ 1 ครั้ง

6.  อนุมัติการจัดทำโครงสร้างบริหาร โครงสร้างเงินเดือน และผลประโยชน์ตอบแทนอื่นๆ

7.  พิจารณานำเสนอผู้ถือหุ้นอนุมัติเรื่องการเพิ่มทุน

8.  นำเสนอรายชื่อผู้สอบบัญชีต่อที่ประชุมสามัญผู้ถือหุ้น เพื่อพิจารณาอนุมัติ

9.  กำหนดนโยบายและทิศทางการดำเนินงานของบริษัท
    และกำกับควบคุมดูแลให้ฝ่ายบริหารดำเนินการให้เป็นไปตามนโยบายที่กำหนดไว้

10. ปฏิบัติหน้าที่และควบคุมดูแลบริษัท ให้เป็นไปตามกฎหมายและระเบียบข้อบังคับต่างๆ ที่เกี่ยวข้อง

(2) คณะกรรมการบริหาร

  รายชื่อคณะกรรมการบริหาร

  ณ วันที่ 31 ธันวาคม 2543 คณะกรรมการบริหาร ประกอบด้วยกรรมการจำนวน 5 คน ดังนี้

ชื่อ ตำแหน่ง

1. นายชัยวัฒน์ วงศ์วัฒนศานต์ ประธานกรรมการบริหาร

2. นายสมหมาย ภาษี กรรมการบริหาร

3. นายหริส สูตะบุตร กรรมการบริหาร

4. นายสิทธิพร รัตโนภาส กรรมการบริหาร

5. นายโทมัส วัตเตอร์ กรรมการบริหาร

ขอบเขตอำนาจหน้าที่ของคณะกรรมการบริหาร

  1. กำกับดูแลการดำเนินงานของบริษัทในเรื่องที่สำคัญซึ่งเกี่ยวกับประสิทธิภาพ
  ความเข้มแข็งของธุรกิจ และการขยายตัวทางธุรกิจหรือการลงทุน

  2. กำหนดแนวทางพัฒนากิจการให้เป็นไปตามแนวนโยบายของคณะกรรมการบริษัท

  3. พิจารณากลั่นกรองการก่อหนี้ การจัดหาทุนและแหล่งเงินกู้

  4. พิจารณากลั่นกรองการเข้าทำนิติกรรมที่เป็นการลงทุนใหม่
  หรือนิติกรรมที่มิใช่เป็นการดำเนินงานตามปกติ

  5. พิจารณาจัดหา และปรับปรุง ระบบและระเบียบงาน

  6. พิจารณากลั่นกรอง ข้อมูล หรือข้อเท็จจริงในเรื่องต่างๆ
  ที่จะนำเสนอคณะกรรมการบริษัทเพื่อพิจารณา

  7. พิจารณากลั่นกรอง การจัดทำโครงสร้างเงินเดือน และผลประโยชน์ตอบแทนอื่นๆ

8.  ดำเนินการอื่น ตามที่คณะกรรมการบริษัทมอบหมาย

9.  รายงานผลการปฏิบัติงานต่อคณะกรรมการบริษัทในการประชุมคณะกรรมการบริษัททุกครั้ง

(3) คณะกรรมการตรวจสอบ

  รายชื่อคณะกรรมการตรวจสอบ

  ณ วันที่ 31 ธันวาคม 2543 คณะกรมการตรวจสอบ ประกอบด้วยกรรมการจำนวน 3 คน ดังนี้

ชื่อ ตำแหน่ง

1. นายศิรินทร์ นิมมานเหมินท์ ประธานกรรมการตรวจสอบ

2. นายบุญชัย จิวาลัย กรรมการตรวจสอบ

3. คุณหญิงนงคราญ จันทนยิ่งยง กรรมการตรวจสอบ

ขอบเขตอำนาจหน้าที่ของคณะกรรมการตรวจสอบ

1.  สอบทานรายงานทางการเงินว่าจัดทำอย่างถูกต้อง และเปิดเผยเพียงพอ

2.  สอบทานการควบคุมภายใน และการตรวจสอบภายในว่าเหมาะสมและมีประสิทธิภาพ

3.  เสนอรายชื่อผู้สอบบัญชีแก่คณะกรรมการบริษัท พร้อมทั้งผลตอบแทนในการสอบบัญชีประจำปี
    เพื่อขอรับการแต่งตั้งจากที่ประชุมใหญ่ผู้ถือหุ้น

4.  สอบทานว่าบริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    และข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้อง

5.  พิจารณาเปิดเผยข้อมูลของบริษัท ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์

6.  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  พิจารณาและสอบทานงานของสำนักงานตรวจสอบภายใน ในเรื่องต่อไปนี้

    1.  ขอบเขตการปฏิบัติงาน แผนการตรวจสอบประจำปี
        และงบประมาณรวมทั้งบุคลากรว่าเหมาะสม สอดคล้องกับขอบเขตการปฏิบัติงาน
        และเพียงพอที่จะสนับสนุนงานในหน้าที่ความรับผิดชอบของคณะกรรมการตรวจสอบ

    2.  การแต่งตั้ง ถอดถอน โยกย้ายหรือเลิกจ้าง ผู้จัดการสำนักงานตรวจสอบภายใน

    3.  การนำเสนอรายงานผลการปฏิบัติงาน

    4.  ความเป็นอิสระของสำนักงานตรวจสอบภายใน

8.  สรุปภารกิจของคณะกรรมการตรวจสอบ เสนอคณะกรรมการบริษัท

9.  ทบทวนกฎบัตรคณะกรรมการตรวจสอบอย่างน้อยปีละหนึ่งครั้ง
    เพื่อให้มีความเหมาะสมกับสภาพแวดล้อมทางธุรกิจขององค์กร

10. ปฏิบัติการอื่นใดตามที่คณะกรรมการบริษัทมอบหมาย และคณะกรรมการตรวจสอบเห็นชอบด้วย
    เช่น ทบทวนนโยบายทางการเงินและการบริหารความเสี่ยง
    ทบทวนการปฏิบัติตามจรรยาบรรณทางธุรกิจของผู้บริหารในรายงานสำคัญๆที่ต้องเสนอต่อสาธารณชนตามที่กฎหมายกำหนด
    ได้แก่ บทรายงานและการวิเคราะห์ของฝ่ายบริหาร เป็นต้น

11. มีอำนาจดำเนินการตรวจสอบ และสอบสวนตามที่จำเป็นในเรื่องต่างๆ
    เพื่อให้การปฏิบัติงานภายใต้หน้าที่ความรับผิดชอบ สำเร็จลุล่วงด้วยดี

(4) คณะกรรมการพิจารณาค่าตอบแทน

  รายชื่อคณะกรรมการพิจารณาค่าตอบแทน

  ณ วันที่ 31 ธันวาคม 2543 คณะกรรมการพิจารณาค่าตอบแทนประกอบด้วยกรรมการ 4 คน ดังนี้

  ชื่อ ตำแหน่ง

1. นายสมหมาย ภาษี ประธานกรรมการพิจารณาค่าตอบแทน

2. นายศิรินทร์ นิมมานเหมินท์ กรรมการพิจารณาค่าตอบแทน

3. นายเคนเนทท์ วาเรน โอเบอร์ก กรรมการพิจารณาค่าตอบแทน

4. นายสิทธิพร รัตโนภาส กรรมการพิจารณาค่าตอบแทน

ขอบเขตอำนาจหน้าที่ของคณะกรรมการพิจารณาค่าตอบแทน

1.  พิจารณาค่าตอบแทนสำหรับกรรมการ กรรมการบริหาร และผู้บริหารระดับสูงของบริษัท
    และบริษัทในกลุ่ม รวมทั้งค่าเบี้ยประชุม โบนัสประจำปี สวัสดิการ
    และผลประโยชน์ตอบแทนอื่นๆ ทั้งที่เป็นตัวเงินและมิใช่ตัวเงิน

2.  พิจารณานโยบายและแนวทางการจ่ายค่าตอบแทนผู้บริหารระดับสูงในแต่ละปี

3.  ตอบคำถามเกี่ยวกับการกำหนดค่าตอบแทนในที่ประชุมผู้ถือหุ้น

(5) คณะกรรมการสรรหา

  รายชื่อคณะกรรมการสรรหา

  ณ วันที่ 31 ธันวาคม 2543 คณะกรรมการสรรหาประกอบด้วยกรรมการ 4 คน ดังนี้

  ชื่อ ตำแหน่ง

1. นายวีระวัฒน์ ชลายน ประธานกรรมการสรรหา

2. นายเขียน วงศ์สุรีย์ กรรมการสรรหา

3. นายเคนเนทท์ วาเรน โอเบอร์ก กรรมการสรรหา

  4. นายสิทธิพร รัตโนภาส กรรมการสรรหา

  ขอบเขตอำนาจหน้าที่ของคณะกรรมการสรรหา

1.  พิจารณาโครงสร้าง องค์ประกอบ รวมทั้งคุณสมบัติของคณะกรรมการและอนุกรรมการของบริษัท
    และบริษัทในกลุ่ม

2.  พิจารณารายชื่อผู้ที่เหมาะสมที่จะดำรงตำแหน่งกรรมการและอนุกรรมการของบริษัท
    และบริษัทในกลุ่ม

3.  พิจารณากลั่นกรองผู้ที่เหมาะสมที่จะดำรงตำแหน่งกรรมการผู้จัดการในกรณีที่มีตำแหน่งว่าง
    รวมทั้งหลักเกณฑ์ในการสืบทอดตำแหน่งผู้บริหารระดับสูง

  คณะผู้บริหาร

ณ วันที่ 31 ธันวาคม 2543 บริษัทมีผู้บริหาร จำนวน 14 คน ดังนี้

ชื่อ ตำแหน่ง

1. นายสิทธิพร รัตโนภาส กรรมการผู้จัดการ

2. นายศิวะนันท์ ณ นคร รองกรรมการผู้จัดการสายพัฒนาธุรกิจ

3. นายมัชฌิมา กุญชร ณ อยุธยา รองกรรมการผู้จัดการสายบัญชี และการเงิน

4. นายกัมปนาท บำรุงกิจ รักษาการผู้จัดการฝ่ายธุรกิจพลังงาน

5. นายสกุล พจนารถ ผู้จัดการฝ่ายธุรกิจโรงไฟฟ้า

6. นายวรวิทย์ โพธิสุข ผู้จัดการฝ่ายธุรกิจวิศวกรรม

7. นายเกียรติชัย ศีลจิตส่ง ผู้จัดการฝ่ายระบบข้อมูลบริหาร

8. นางชุติพร ประยงค์ ผู้จัดการฝ่ายการเงิน

9. นายสุวพันธ์ ฉ่ำเฉลิม ผู้จัดการฝ่ายบัญชี และงบประมาณ

10. นางจันทิมา รักษ์พงษ์ ผู้จัดการฝ่ายบริหารงานทั่วไป

11. นางวาสนา วงศ์พรหมเมฆ ผู้จัดการสำนักกรรมการผู้จัดการ

12. นางจุฑาทิพย์ มหาวีระ ผู้จัดการสำนักงานตรวจสอบภายใน

13. นายอรรถพร วัฒนสุทธิ์ ผู้จัดการสำนักงานกฎหมาย

14. นายวุฒิชัย สิทธิปรีดานันท์ ผู้จัดการฝ่ายประชาสัมพันธ์

รายละเอียดของกรรมการและผู้บริหารปรากฏในเอกสารแนบ 1

2.  การสรรหากรรมการ

คณะกรรมการของบริษัทต้องมีคุณสมบัติ
และไม่มีลักษณะต้องห้ามตามที่กฎหมายว่าด้วยบริษัทมหาชนจำกัดกำหนด มีจำนวนไม่น้อยกว่า 5 คน
และไม่เกินกว่า 13 คน เลือกตั้งโดยที่ประชุมผู้ถือหุ้น
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
โดยในการคัดเลือกบุคคลที่จะดำรงตำแหน่งกรรมการและอนุกรรมการของบริษัท
คณะกรรมการสรรหาจะพิจารณารายชื่อผู้ที่เหมาะสม และเสนอรายชื่อเหล่านั้นต่อที่ประชุมผู้ถือหุ้น
ทั้งนี้ข้อบังคับของบริษัทกำหนดให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการต่อไปนี้

  (1) ผู้ถือหุ้นแต่ละคนมีคะแนนเสียงเท่ากับจำนวนหุ้นที่ตนถืออยู่ โดยถือว่าหุ้นหนึ่งมีเสียงหนึ่ง

(2) ผู้ถือหุ้นจะใช้สิทธิเลือกเพียงบุคคลเดียวหรือหลายคนเป็นกรรมการก็ได้
    แต่ทั้งนี้ต้องไม่เกินจำนวนกรรมการที่จะพึงเลือกตั้งในครั้งนั้น

(3) ในกรณีที่ผู้ถือหุ้นใช้สิทธิเลือกบุคคลมากกว่า 1 คน เป็นกรรมการ
    ผู้ถือหุ้นมีสิทธิลงคะแนนเสียงให้แก่บุคคลแต่ละท่านนั้นได้เท่ากับจำนวนคะแนนเสียงที่ตนมีอยู่ ทั้งนี้
    โดยจะแบ่งคะแนนเสียงให้แก่ผู้ใดมากน้อยเพียงใดไม่ได้

(4) บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับเลือกตั้งเป็นกรรมการเท่าจำนวนตั้งในครั้งนั้น
    ในกรณีบุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงเลือกตั้งในครั้งนั้น
    ให้ประธานที่ประชุมเป็นผู้ออกเสียงชี้ขาด เพื่อให้ได้จำนวนกรรมการที่จะพึงเลือกตั้งในครั้งนั้น

    3.  ค่าตอบแทนผู้บริหาร

(1) ค่าตอบแทนที่เป็นตัวเงิน

    1.  ค่าตอบแทนรวมคณะกรรมการบริษัท

(หน่วย : บาท)

+---------------+------------------------+----------------------------+
|               | ปี 2543                 |                            |
+---------------+------------------------+----------------------------+
| ค่าตอบแทน      | จำนวนราย               | ค่าตอบแทน                   |
+---------------+------------------------+----------------------------+
| โบนัส          | 15                     | 6,970,982.00               |
+---------------+------------------------+----------------------------+
| เบี้ยประชุม      | 17                     | 6,416,000.00               |
+---------------+------------------------+----------------------------+
| รวม           |                        | 13,386,982.00              |
+---------------+------------------------+----------------------------+

  (1.2) ค่าตอบแทนรวมของกรรมการบริหารและผู้บริหารของบริษัท

(หน่วย : บาท)

  -------------- -------------------- ----------------- ------------------
                 ปี 2543                                 

  ค่าตอบแทน       กรรมการบริหาร 7 ราย   ผู้บริหาร 14 ราย     ค่าตอบแทนรวม

  เงินเดือนรวม     -                    24,063,226.00     24,063,226.00

  โบนัสรวม        -                    8,852,571.86      8,852,571.86

  เบี้ยประชุม       4,608,000.00         560,000.00        5,168,000.00

  รวม            4,608,000.00         33,475,797.86     38,083,797.86
  -------------- -------------------- ----------------- ------------------

  (1.3) ค่าตอบแทนรวมของผู้บริหาร บฟร.

(หน่วย : บาท)

  ---------------- ---------------- ------------------ -------------------
                   ปี 2543                              

  ค่าตอบแทน         กรรมการ 11 ราย   ผู้บริหาร 9 ราย       ค่าตอบแทนรวม

  เงินเดือนรวม       -                14,193,840.00      14,193,840.00

  โบนัสรวม          4,094,897.00     5,388,052.50       9,482,949.50

  เบี้ยประชุม         1,104,000.00     -                  1,104,000.00

  รวม              5,198,897.00     19,581,892.50      27,780,789.50
  ---------------- ---------------- ------------------ -------------------

4.  ค่าตอบแทนรวมของผู้บริหาร บฟข.

(หน่วย : บาท)

  ---------------- ----------------- ----------------- -------------------
                   ปี 2543                              

  ค่าตอบแทน         กรรมการ 11 ราย    ผู้บริหาร 7 ราย      ค่าตอบแทนรวม

  เงินเดือนรวม       -                 11,981,160.00     11,981,160.00

  โบนัสรวม          4,170,033.00      4,492,935.00      8,662,968.00

  เบี้ยประชุม         978,000.00        -                 978,000.00

  รวม              5,148,033.00      16,474,095.00     21,622,128.00
  ---------------- ----------------- ----------------- -------------------

(2) ค่าตอบแทนอื่น

ใบสำคัญแสดงสิทธิที่จะเข้าซื้อหุ้นสามัญ

  มติที่ประชุมคณะกรรมการบริษัท ครั้งที่ 7/2539 เมื่อวันที่ 26 กรกฎาคม 2539
  ได้พิจารณาจัดสรรจำนวนใบสำคัญแสดงสิทธิให้แก่พนักงานของบริษัท
  และบริษัทย่อยที่บริษัทถือหุ้นอยู่และมีสิทธิออกเสียงเกินกว่าร้อยละ 75 ขึ้นไป
  โดยใบสำคัญแสดงสิทธิที่จัดสรรให้แก่พนักงานทั้งสิ้นมีจำนวน 10,000,000 หน่วย
  ภายในระยะเวลาโครงการ 5 ปี โดยแบ่งเป็นการจัดสรรให้กลุ่มผู้บริหาร
  (กรรมการผู้จัดการและรองกรรมการผู้จัดการของบริษัทและบริษัทย่อย) จำนวน 1,000,000
  หน่วย และพนักงานระดับผู้จัดการฝ่ายลงมา 9,000,000 หน่วย
  ซึ่งคุณสมบัติของพนักงานที่มีสิทธิที่จะซื้อใบสำคัญแสดงสิทธิที่ออก มีดังนี้

  ก) เป็นพนักงานประจำหรือลูกจ้างทดลองงานของบริษัทและบริษัทย่อยที่ บผฟ. ถือหุ้นอยู่
  และมีสิทธิออกเสียงเกินกว่าร้อยละ 75 ขึ้นไป ณ วันที่ 31 กรกฎาคม 2539 จะได้รับการจัดสรร
  ตั้งแต่ ปีแรก

  ข) พนักงานที่เข้าทำงานหลังวันที่ 31 กรกฎาคม 2539
  จะมีสิทธิได้รับการจัดสรรในปีถัดจากปีที่เข้าทำงาน
  หรือในปีที่เข้าทำงานหากดำเนินการทันจนกว่าสิ้นสุดระยะเวลาโครงการ
  หรือจำนวนหุ้นสามัญที่สำรองไดัจัดสรรจนหมดแล้ว

  ค) พนักงานที่มีอายุงานไม่ครบ 6 เดือนนับถึงวันที่ 17 เมษายน
  ของแต่ละปีของโครงการนี้จะไม่ได้รับจัดสรรใบสำคัญแสดงสิทธิในปีนั้น
  แต่จะได้รับจัดสรรใบสำคัญแสดงสิทธิในปีต่อๆ ไปจนสิ้นสุดอายุโครงการ

  ง) กรณีพนักงานดำรงตำแหน่งใน บผฟ. และบริษัทในเครือมากกว่า 1
  ตำแหน่งให้ได้รับการจัดสรรเฉพาะในตำแหน่งที่มีการจ่ายเงินเดือนเท่านั้น

  จ) วิธีการในการจัดสรร ให้ขึ้นอยู่กับอายุการทำงาน ตำแหน่ง และเงินเดือน

ฉ) จะต้องมีฐานะเป็นพนักงานของบริษัทและบริษัทย่อย ณ วันที่ได้รับการจัดสรร

บริษัทได้ออกใบสำคัญแสดงสิทธิให้แก่พนักงานของบริษัท และบริษัทย่อย ตามโครงการเสนอขายใบสำคัญแสดงสิทธิที่ได้รับอนุญาต จากสำนักงานคณะกรรมการกำกับหลักทรัพย์และตลาดหลักทรัพย์ เมื่อวันที่ 21 มกราคม 2540 ไปแล้ว 4 ครั้ง รวมเป็นจำนวนทั้งสิ้น 5,934,300 หน่วย โดยเป็นการออกให้แก่ผู้บริหารของ บริษัท และบริษัทย่อย จำนวน 1,238,600 หน่วย คิดเป็นร้อยละ 20.87 ของจำนวนใบสำคัญแสดงสิทธิที่ออกไปแล้วทั้งหมด

เงินสมทบกองทุนสำรองเลี้ยงชีพ

(หน่วย : บาท)

+------------------------------------+-----------------+--------------+
|                                    | ปี 2543          |              |
+------------------------------------+-----------------+--------------+
| ประเภทค่าตอบแทน                     | จำนวนราย        | ค่าตอบแทน     |
+------------------------------------+-----------------+--------------+
| เงินสมทบกองทุนสำรองเลี้ยงชีพ            | 14              | 1,203,161    |
+------------------------------------+-----------------+--------------+
| รวม                                |                 | 1,203,161    |
+------------------------------------+-----------------+--------------+

การกำกับดูแลกิจการ

บริษัทได้มีการกำหนดให้คณะกรรมการบริษัทปฏิบัติตามแนวทางของข้อพึงปฏิบัติที่ดีสำหรับกรรมการบริษัท
จดทะเบียน (Code of Best Practices) ของตลาดหลักทรัพย์แห่งประเทศไทย

3.  การดูแลเรื่องการใช้ข้อมูลภายใน

บริษัทมีการกำหนดข้อปฏิบัติเกี่ยวกับการใช้ข้อมูลภายในของกรรมการ ผู้บริหาร
และพนักงานของบริษัทไว้ในข้อพึงปฏิบัติของพนักงาน (Code of Conduct)
ซึ่งครอบคลุมประเด็นสำคัญดังนี้

1.  ห้ามไม่ให้กรรมการ ผู้บริหาร
    และพนักงานของบริษัทนำข้อมูลภายในของบริษัทไปใช้เพื่อประโยชน์ส่วนตน
    โดยเฉพาะอย่างยิ่งข้อมูลที่ยังไม่ได้เปิดเผยต่อสาธารณะ

2.  การที่กรรมการหรือพนักงานไปเป็นกรรมการหรือที่ปรึกษาในบริษัทอื่นหรือองค์กรสมาคมทางธุรกิจอื่น
    จะต้องไม่ขัดต่อประโยชน์และการประกอบหน้าที่โดยตรง
    รวมทั้งต้องได้รับการอนุมัติจากบริษัทก่อน

3.  ในกรณีที่กรรมการหรือพนักงานและบุคคลในครอบครัว
    เข้าไปมีส่วนร่วมหรือเป็นผู้ถือหุ้นในกิจการใด
    ซึ่งอาจมีผลประโยชน์และก่อให้เกิดความขัดแย้งทางธุรกิจต่อบริษัท
    จะต้องแจ้งให้บริษัททราบเป็นลายลักษณ์อักษร

นอกจากนั้นบริษัทได้แจ้งให้กรรมการหรือผู้บริหารของบริษัททราบถึงหน้าที่ในการรายงานการได้มาหรือจำหน่ายหลักทรัพย์ของบริษัทเกินกว่าร้อยละ
5 ของหลักทรัพย์ที่จำหน่ายได้แล้วทั้งหมดของบริษัท ตามแบบและวิธีการที่ ก.ล.ต. กำหนด

9.6 บุคลากร

  ณ วันที่ 31 ธันวาคม 2543 บริษัทมีพนักงานทั้งสิ้น 94 คน
  โดยในจำนวนนี้มีพนักงานที่ดำรงตำแหน่งกรรมการผู้จัดการ จำนวน 1 คน
  และรองกรรมการผู้จัดการ จำนวน 2 คน ทั้งนี้ พนักงานอีกจำนวน 91 คน
  สามารถแบ่งตามโครงสร้างองค์กรได้ดังนี้

  -------------------------------------- --------------------------------
  สายงานหลัก                              จำนวนพนักงาน

  1. ฝ่ายธุรกิจพลังงาน                       4

  2. ฝ่ายธุรกิจไฟฟ้า                         13

  3. ฝ่ายธุรกิจวิศวกรรม                      11

  4. ฝ่ายระบบข้อมูลบริหาร                    9

  5. ฝ่ายบัญชีและงบประมาณ                   6

  6. ฝ่ายการเงิน                           10

  7. ฝ่ายบริหารงานทั่วไป                     15

  8. สำนักกรรมการผู้จัดการ                   4

  9. สำนักงานตรวจสอบภายใน                 5

  10. สำนักงานกฎหมาย                      5

  11. สำนักงานประชาสัมพันธ์                  4

  12. สำนักแผนงาน                         2

  13. อื่น ๆ                               3
  -------------------------------------- --------------------------------

  โดยค่าตอบแทนของพนักงานในปี 2543 เป็นดังนี้

(หน่วย : ล้านบาท)

+-------------------------------------+--------------------------------+
| ค่าตอบแทน                            | ค่าตอบแทน                       |
+-------------------------------------+--------------------------------+
| เงินเดือนรวม                          | 63.84                          |
+-------------------------------------+--------------------------------+
| โบนัสรวม                             | 22.73                          |
+-------------------------------------+--------------------------------+
| เงินสมทบกองทุนสำรองเลี้ยงชีพ             | 3.14                           |
+-------------------------------------+--------------------------------+
| รวม                                 | 89.71                          |
+-------------------------------------+--------------------------------+

นโยบายในการพัฒนาพนักงานของบริษัท

1.  บริษัทจะส่งเสริมให้พนักงานได้รับการพัฒนาทั้งในด้านความประพฤติ ความรู้
    ความชำนาญด้านเทคนิค และความสามารถด้านการบริหารงาน เพื่อให้มีโอกาสรับผิดชอบสูงขึ้น

2.  การพัฒนาโดยการเรียนรู้จากการทำงาน (On the Job Training) อย่างต่อเนื่อง
    และเข้าร่วมการสัมมนา ฝึกอบรม ดูงาน หรือฝึกงาน เป็นต้น